Тараздық оқушы банан мен апельсин қалдығын тыңайтқыш ретінде қолдануды ұсынды
DATE: 02:50, 31 Наурыз 2020 | GMT +5
TITLE: Тараздық оқушы банан мен апельсин қалдығын тыңайтқыш ретінде қолдануды ұсынды
URL: https://kaz.inform.kz/news/tarazdyk-okushy-banan-men-apel-sin-kaldygyn-tynaytkysh-retinde-koldanudy-usyndy_a3631491/
META: DATE: 02:50, 31 Наурыз 2020 | GMT +5
TOTAL WORDS: 121
AUTHOR(S):
TEXT: Жас ғалым күнделікті тұрмыста пайда болатын қалдықтарды, соның ішінде банан мен апельсинді тыңайтқыш ретінде қолдану арқылы бірқатар аграрлық мәселелерді шешуге болады деп санайды. «Қазір көбіне өсімдік шаруашылығында адам денсаулығы мен қоршаған ортаға зиянды химиялық заттар қолданылады. Оған балама ретінде биологиялық тыңайтқыш – банан мен апельсин қалдығын қолдануды ұсынамын. Зерттеу жұмысымның барысында түрлі тәжірибелер жасап, оң нәтижелерге қол жеткіздім», – дейді Аяулым. Жас зерттеуші химия пәнінің мұғалімі Эльмира Әкімованың жетекшілігімен тәжірибелер жасап, аталған органикалық қалдықтардың пайдалы элементтерге бай екендігін және шаруашылықтағы тиімділігін анықтаған. «Аяулым сәуірде өтетін «Химик-зерттеуші» ІII Халықаралық үздік ғылыми жоба сайысына шақырту алды. Еліміз пандемияны еңсеріп, карантин аяқталса, міндетті түрде жарысқа қатысамыз. Қазір оқушым екеуміз күнделікті Skype арқылы сөйлесіп, жобаны дамыту үстіндеміз», – деген ұстаз шәкіртінен үлкен үміт күтетінін жеткізді
